open-index/open-wikipedia-markdown huggingface dataset:
मत्तेयो रेनजी

**मत्तेयो रेनज़ी** (; जन्म 11 जनवरी 1975) एक इतालवी राजनीतिज्ञ हैं जो २२ फ़रवरी २०१४ से इटली के प्रधानमंत्री बने हैं एवं २०१३ से डेमोक्रेटिक पार्टी के सचिव हैं। इससे पूर्व २००९ से २०१४ तक वो फ़्लोरेन्स के मेयर एव फ़्लोरेन्स प्रान्त के अध्यक्ष रह चुके हैं। १७ फ़रवरी २०१४ को राष्ट्रपति जॉर्जियो नेपोलितैनो ने उन्हें नई सरकार बनाने के लिए आमंत्रित किया जिसे उन्होंने २१ फ़रवरी को स्वीकृत किया। वो इटली के सबसे युवा प्रधानमंत्री हैं।
## पूर्व जीवन और शिक्षा
रेनज़ी का जन्म फ्लोरेन्स में 1975 में हुआ। उन्होंने फ्लोरेन्स विश्वविद्यालय से स्नातक की शिक्षा प्राप्त की। उसके बाद उन्होंने 1996 में इतालवी पीपुल्स पार्टी की सदस्यता ग्रहण की और १९९९ में प्रान्तीय सचिव बने। बाद में २००४ में ५९% मतों के साथ जीत दर्ज करते हुए वो फ़्लोरेन्स प्रान्त के अध्यक्ष पद के लिए चुने गये।

## व्यक्तिगत जीवन
रेनज़ी का विवाह एक शिक्षिका एग्नेस लंदीनी से हुआ जिनसे उनके दो पुत्र और एक पुत्री हैं।

## सन्दर्भ

## बाहरी कड़ियाँ

* 
श्रेणी:1975 में जन्मे लोग
श्रेणी:इटली के प्रधानमंत्री
विक्टर यानूकोविच

अंगूठाकार|2010
**विक्टर फेडोरोविच यानूकोविच** (९ जुलाई १९५०) यूक्रेन के पूर्व राष्ट्रपति हैं।
## सन्दर्भ

श्रेणी:युक्रेन
श्रेणी:युक्रेन के राष्ट्रपति
श्रेणी:1950 में जन्मे लोग
गुंडे (फ़िल्म)

***गुंडे*** अली अब्बास ज़फ़र द्वारा रचित एवं आदित्य चोपड़ा द्वारा निर्देशित 2014 की एक भारतीय एक्शन अपराध रहस्य फ़िल्म है। फ़िल्म में मुख्य भूमिका में रणवीर सिंह, अर्जुन कपूर और प्रियंका चोपड़ा हैं जबकि खलनायक का अभिनय इरफ़ान ख़ान ने किया है। फ़िल्म की कहानी १९७० में युवा दोस्तों बिक्रम और बाला से आरम्भ होती है जो बन्दुकधारी और कोयले की डकैती करते हैं। वो अन्तंतः कलकत्ता के सबसे शक्तिशाली गुंडों के रूप में उभरते हैं। फ़िल्म 14 फ़रवरी 2014 को जारी की गई।

फ़िल्म बंगाली भाषा में भी जारी की गई और सोहेल सेन ने इसके संगीत का निर्माण किया है। हालांकि कुछ बंगाली गानों में गायक भिन्न हैं।

## कथानक
फ़िल्म दो लड़कों से आरम्भ होती है जिनके नाम बिक्रम और बाला हैं, वो भारत में बांग्लादेशी रिफ़्यूजी के रूप में आते हैं। वो एक रिफ़्यूजी कैम्प में आते हैं जो बांग्लादेशी नागरिकों से पूरित है। दोनों लड़के लोगों के एक विशाल समूह के साथ, एक ट्रक का पिछा करते हैं जो रिफ़्यूजीयों के लिए रोटियाँ फेंक रहा था। वो धीरे-धीरे जुर्म की दुनिया में कदम रखते हैं। दोनों दोस्तों एक लड़की यानी प्रियंका चोपड़ा से प्यार करने लगते हैं जिससे दोस्तों की दोस्ती में दरार आ जाती है।

## कलाकार
*रणवीर सिंह - बिक्रम बोस
::दर्शन गुर्जर - जवान बिक्रम
*अर्जुन कपूर - बाला भट्टाचार्य
::जयेश वी कार्डक - जवान बाला
*प्रियंका चोपड़ा - नन्दिता सेनगुप्ता 
*इरफ़ान ख़ान - ए॰सी॰पी॰ सत्यजीत सरकार
*सौरभ शुक्ला - काली काका
*पंकज त्रिपाठी - लतीफ़

## निर्माण

### विकास
अगस्त 2012 में, अली अब्बास ज़फ़र ने प्रकाशित किया कि फ़िल्म का शीर्षक *गुंडे* और उसके पात्र १९७० के जवान बिक्रम और बाला होंगे जो कलकत्ता के कुख्यात डाकुओं के रूप में बड़े होते हैं।

### कलाकार चयन
अली अब्बास ज़फ़र के अनुसार रणवीर सिंह और अर्जुन कपूर को बिक्रम और बाला के रूप में मुख्य भूमिका दी गई। प्रियंका चोपड़ा फ़िल्म की मुख्य नायिका हैं जो दोनों नायकों के मध्य प्रेम जगाती है और अन्तिम दृश्यों में स्पेशल टास्क फोर्स एजेंट की भूमिका निभाई। ज़फ़र के अनुसार दोनों प्रमुख कलाकार फ़िल्मी पर्दे पर बंगाली दिखाये गये हैं जब बांग्लादेश का जन्म हुआ। दोनों रणवीर सिंह और अर्जुन कपूर ने यश राज फ़िल्म्स के बैनर तले बनी फ़िल्मों क्रमशः *[[बैंड बाजा बारात]]* और *[[इशकज़ादे|इशकजादे]]* से अपना पदार्पण किया। कलाकारों को उनका अभिनय करने के लिए शारीरिक प्रशिक्षण लेना पड़ा। अभिनेता इरफ़ान ख़ान को पुलिस अफ़सर की भूमिका के लिए चुना गया। बाद में कलाकार सुशांत सिंह को केमियो अभिनय के लिए फ़िल्म में रखा गया।

### फ़िल्मांकन
फ़िल्म का फ़िल्मांकन मुम्बई में यश राज फ़िल्म्स द्वारा आरम्भ किया है जिसका बाद में एक लम्बा भाग कोलकाता में फ़िल्माया गया।

## संगीत

### मूल संगीत

*गुंडे* के संगीत का मूल संस्करण सोहेल सेन द्वारा रचित है जबकि गीत इरशाद कामिल ने लिखे हैं। फ़िल्म के गीतों का मूल संस्करण १० जनवरी २०१४ को जारी किया गया।

### बंगली संगीत

## सन्दर्भ

## बाहरी कड़ियाँ
*
* बीबीसी हिन्दी पर फ़िल्म समीक्षा

श्रेणी:भारतीय फ़िल्में
श्रेणी:हिन्दी फ़िल्में
श्रेणी:2014 में बनी हिन्दी फ़िल्म
भारतीय महापुरुषों के समाधिस्थलों की सूची

यह भारत के विख्यात लोगों के समाधिस्थलों की सूची है। यह एक मुक्त सूची है जिसे बढ़ाया जा सकता है। 
## महापुरुषों के समाधिस्थल और जगह
पदमंजरी

**पदमंजरी** काशिकावृत्ति का भाष्य है। इसके रचयिता हरदत्त हैं जिन्होंने आपदस्तम्ब के धर्मसूत्र का भी भाष्य लिखा है। यह ग्यारहवीं शताब्दी की रचना है। इसका प्रकाशन बनारस से हुआ था।  
## सन्दर्भ

## इन्हें भी देखें
*काशिकावृत्ति
*संस्कृत व्याकरण

श्रेणी:संस्कृत ग्रन्थ
सीरवी

** सीरवी ** एक जाति है, राजस्थान के मारवाड़ और गौडवाड़ क्षेत्र में रह रही हैं। कालान्तर में यह जाति राजस्थान के जोधपुर और पाली जिले में अधिक संख्या में पाई जाती है ।सीरवी जाति को राजपूत और जाट जाति के समुख माना जाता है।सीरवी  समाज की चोयल गोत्र कि कुलदेवी आशापुरा माताजी नाडोल पाली एवं कुलदेव चारभुजानाथ जी चारभुजा राजसंमद हैं।

## सीरवी जाती के लोग राजस्थान मरवाड़  मे भी रहते हे। कुछ सीरवी लोगो की कुल दवी  आई माता जी हे जो सोजत मे हे ।
इस् जाती के लोग सफ़ेद कुड़ता ओर धोती पहते हे ओर सिर पर लाल सफा बनते हे। जो इन्हे सीरवी हो ने की पचान देता हे इनका मानना हे की इनकी कुल देवी के दीपक से केशर टपक त  हे जो की सच्ची बात हे। सीरवी जाती के लोग व्यापार मे रूचि रकते हे।  

सिरवीयो को सीखी जमेंतिव क्षत्रिय वंश भी कहते है ।  
श्रेणी:भारत की मानव जातियाँ
श्रेणी:क्षत्रिय
श्रेणी:कृषक जातियाँ
श्रेणी:राजस्थान के सामाजिक समुदाय
स्पाइस जेट

स्पाइस जेट एक कम कीमत वाली विमानन सेवा है जिसका मालिकाना हक सुन ग्रुप ऑफ़ इंडिया के पास है। इसका पंजीकृत कार्यालय चेन्नई तथा तमिलनाडु में है एवं व्यावसायिक कार्यालय गुडगाँव हरियाणा में है। इसनें अपनी सेवाएँ सन २००५, मई से शुरू की तथा २०१२ तक यह बाजार हिस्सेदारी के मामले में एयर इंडिया, किंगफ़िशर एयरलाइन तथा गो-एयर को पछाड़ के, भारत की तीसरी सबसे बड़ी विमानन सेवा बन चुकी थी। स्पाइस जेट बस एक यात्री वर्ग के अनुसार बने विमानों का ही संचालन करती है। यात्री सेवा के साथ साथ स्पाइस जेट उसी विमान से सामान के परिवहन की सुविधा भी प्रदान करती है।

## लक्ष्य स्थल
स्पाइस जेट वर्तमान समय में रोजाना ३३० उड़ानों का संचालन कर रहा है जो की ५७ लक्ष्यों के लिए होती हैं। इनमे से ४७ स्थान भारतीय हैं तथा शेष १० स्थान अंतर्राष्ट्रीय हैं। पांच साल तक अपनी सेवाएँ प्रदान करने के बाद स्पाइस जेट को भारतीय विमानपत्तन प्राधिकरण के द्वारा अंतर्राष्ट्रीय उड़ान भरने की अनुमति दे दी गयी थी। स्पाइस जेट नें आरंभ में दिल्ली से काठमांडू तथा चेन्नई से कोलम्बो की फ्लाइट्स शुरू की। पहली अन्तरराष्ट्री उढान ७ अक्टूबर २०१० को दिल्ली हवाई अड्डे से भरी गयी।

## बेडा
स्पाइस जेट नें पहला आदेश २० अगली पीढ़ी के बोइंग ७३७ -८०० एस विमानों के लिए मार्च २००५ में दिया जिसका डेलिवरी काल २०१० तक था। नवम्बर २०१० में पुनः स्पाइस जेट नें ३० बोइंग ७३७ -८०० विमानों के लिए आदेश दिया।

**फरबरी २०१४** के आंकड़ों के अनुसार इस एयरलाइन के पास निम्नवत विमान हैं-



## ऐतिहासिक बेडा
इस एयरलाइन नें निम्नलिखित विमान बेड़ों का संचालन किया है-



## सेवाएँ
इस विमान सेवा में यात्रियों के मनोरंजन के भरपूर इंतजाम किये गए हैं। वहीँ स्पाइस जेट मैक्स नामक एक ऑफर भी इस विमान सेवा के द्वारा चलाया जाता है जिसमें कि यह बोर्डिंग के दौरान खान पान की सुविधा, बुकिंग के समय सीट चुनने की सुविधा तथा प्रायिकता के अनुसार एयर पोर्ट पर चेक इन की सुविधा प्रदान करती है। 
## पुरस्कार / सम्मान
३१ दिसम्बर २०१२ के आंकड़ों के अनुसार इस विमान सेवा को निम्न लिखित पुरुष्कार एवं उपलब्धियां प्राप्त हुई हैं-

* भारत की सर्व श्रेष्ठतम कम कीमत वाली विमान सेवा पुरुष्कार, आउटलुक ट्रैवलर द्वारा (२००८, २००९, २०१०, २०११ एवं २०१२ में)
* भारत की सर्व श्रेष्ठतम कम कीमत वाली अंतर्राष्ट्रीय विमान सेवा पुरुष्कार, ट्रेवल एजेंट्स एसोसिएशन ऑफ़ इंडिया के द्वारा।
* भारत की सबसे अच्छी प्रतिभागी विमान सेवा एल-सी-सी डोमेस्टिक अवार्ड, ट्रेवल एंड हॉस्पिटैलिटी के द्वारा (२०१२)।
* हिन्दुस्तान टाइम्स के लिए मार्स द्वारा किये गए एक सर्वे में भारत के सबसे कम कीमत की सर्वश्रेष्ठ विमान सेवा।
* कीमत व्यवस्था में प्रवीणता के लिए राष्ट्रीय सम्मान।

## सन्दर्भ

* https://web.archive.org/web/20140324024832/http://www.wtmlondon.com/page.cfm/Action=Press/PressID=890

* Airliner World April 2005 issue
* द हिन्दू : Business : SpiceJet to launch operations on May 23
* दि इकॉनोमिक टाइम्स - SpiceJet to sell 9,999 seats for Rs 999
* Boeing, SpiceJet in Agreement for Up to 20 Next-Generation 737-800s
* https://web.archive.org/web/20140324024832/http://www.wtmlondon.com/page.cfm/Action=Press/PressID=890

श्रेणी:नई दिल्ली की कंपनियां
श्रेणी:कम-लागत वायुसेवाएँ
श्रेणी:२००५ की स्थापनाएं
श्रेणी:भारतीय वायुयान सेवा

श्रेणी:भारतीय कंपनियाँ
श्रेणी:विमान सेवा
अक्षय कुमार की फ़िल्में

**[[अक्षय कुमार]]** (जन्म ९ सितम्बर १९६७ को राजीव हरि ओम भाटिया) भारतीय अभिनेता फ़िल्म निर्माता और युद्ध कला का कलाकार हैं। उन्होंने अब तक १५२ से भी अधिक फ़िल्मों में अभिनय किया है। उन्हें कई बार फ़िल्मफ़ेयर पुरस्कारों के लिए नामित किया गया और ३ बार उन्होंने ये पुरस्कार जीता। १९९० के दशक में जब उन्होंने अभिनय की दुनिया में कदम रखा तो शुरुआत में केवल एक्शन फ़िल्मों में अभिनय करते थे और उन्हें सामान्यतः "खिलाड़ी शृंखला" जिसमें खिलाड़ी (1992), मैं खिलाड़ी तू अनाड़ी (1994), सबसे बड़ा खिलाड़ी (1995), खिलाड़ियों का खिलाड़ी (1996), मिस्टर एंड मिसेज़ खिलाड़ी (1997), इन्टरनेशनल खिलाड़ी (1999) और खिलाड़ी 420 (2000), खिलाड़ी ७८६ (2012), शामिल हैं, सहित अन्य एक्शन फ़िल्मों जैसे वक्त हमारा है (1993), मोहरा (1994), एलान (1994), सुहाग (1994), सपूत (1996), अंगारे (1998), कीमत (1998) और संघर्ष (1999) में उनके अभिनय के लिए जाना जाता था।

बाद में उन्होंने नाटकीय, रोमांस और हास्य अभिनयों में भी ख्याति प्राप्त की। उन्होंने रूमानी फ़िल्मों जैसे ये दिल्लगी (1994), दिल तो पागल है (1997), धड़कन (2000) , हमको दीवाना कर गये (2006), जानेमन (2006) और नमस्ते लंदन (2007) आदि में अपनी प्रस्तुति से शोहरत प्राप्त की और इसी प्रकार नाटकीय फ़िल्मों जैसे जानवर (1999), दोस्ती (2005), वक़्त (2005) और पटियाला हाउस (2011) में भी प्रसिद्धि प्राप्त की। उन्होंने अपने हास्य फ़िल्मों हेरा फेरी (2000), मुझसे शादी करोगी (2004), गरम मसाला (2005), भूल भुलैया (2007), सिंह इज़ किंग (2008) और हाउसफुल २ (2012) में अपनी हास्य भूमिका से प्रशंसा प्राप्त की। उनकी सफलता में २००७ में तब चार चाँद लग गये जब उन्होंने लगातार चार वाणिज्यिक रूप से सफल फ़िल्में दी। २०१२ में उनकी सफलता में हाउसफुल २ (2012) और राउडी राठौर (2012) दोनों फ़िल्मों में ₹ 100 करोड़ (यूएस$18.2 मिलियन) और इसी तरह ओ माय गॉड जिसके वो निर्माता भी हैं, आदि फ़िल्में शामिल है। इसी तरह उन्होंने खिलाड़ी शृंखला की आठवीं फ़िल्म खिलाड़ी ७८६ भी बॉक्स-ऑफ़िस पर सफल रही।

## फिल्में

## टेलीविजन

## टिप्पणी

## सन्दर्भ

## बाहरी कड़ियाँ
* इण्टरनेट मूवी डाटाबेस पर अक्षय कुमार की फ़िल्मोग्राफी

श्रेणी:फ़िल्मों की सूची
सिमों वूए

right|thumb|300px|सिमों वूए का आत्मचित्र
right|thumb|300px|'धन के रूपक (allegory La Richesse)' नामक चित्र 
**सिमों वूए** (Simon Vouet ; १५९०-१६४९) फ्रांसीसी चित्रकार। इटली में चौदह वर्ष रहने के पश्चात् सिमों वूए फ्रांस वापस आया। सज्जात्मक चित्र बनाने में वह बड़ा निपुण था। धार्मिक आख्यानों पर उसने बड़े मार्मिक तथा रोचक चित्र बनाए हैं। वह अपने चित्रों में बड़े ही शीतल तथा कमनीय रंग लगाता था और उन्हें सुंदरता के साथ अलंकृत करता था। उसी के द्वारा फ्रांसीसी कला में शास्त्रीय वेनीशियन कला का सुमेल एक स्वस्थय रूप में पदार्पण करता है।

श्रेणी:कलाकार
वीरचन्द्र प्रभु

**वीरचंद्र प्रभु** (सं. १४९० -) श्री नित्यानंद प्रभु के पुत्र थे। इन्होंने वैष्णवों का ऐसा नेतृत्व किया कि बंगाल में गौड़ीय समाज का बहुत प्रचार हुआ। इन्हें इतना सम्मान मिला कि यह भी 'प्रभु' कहे जाने लगे।

श्रेणी:वैणव सम्प्रदाय
श्रेणी:१४९० जन्म
रीता फारिया

**रीता फारिया पॉवेल** (1945) मिस वर्ल्ड का खिताब जीतने वाली पहली भारतीय और एशियाई मूल की महिला हैं। वे पहली भारतीय मिस वर्ल्ड हैं, जिन्होने चिकित्सा शास्त्र में विशेषज्ञता हासिल की।

## शिक्षा एवं करियर
मुंबई में 1945 में जन्मी रीता पहली भारतीय और एशियाई मूल की महिला हैं जिन्होंने 1966 में मिस वर्ल्ड का टाइटिल जीता। एक साल मॉ‌डलिंग की ऊंचाइयों को छूने के बाद रीता ने डॉक्टरी की पढ़ाई पूरी की और इस क्षेत्र में अपना कैरियर बनाया। उन्होने मुंबई स्थित ग्रांट मेडिकल कॉलेज और सर जमशेदजी जीजाबाई ग्रुप ऑफ हॉस्पिटल से एम बी बी एस में स्नातक किया। उसके बाद वे किंग्स कॉलेज एवं अस्पताल, लंदन में उच्च अध्ययन हेतु चली गई। 1971 में उन्होने डेविड पॉवेल से शादी की और 1973 में दोनों डबलिन में रहने लगे, जहां उन्होने डोकटरी की प्रेक्टिस करना शुरू किया। 

उन्होने दोबारा फैशन की दुनिया में 1998 में फेमिना मिस इंडिया की जज के तौर पर कमबैक किया। वे मिस वर्ल्ड प्रतियोगिता में भी बतौर जज शामिल हो चुकी हैं।
## सम्मान/पुरस्कार
*मिस वर्ल्ड 1966 में

## व्यक्तिगत जीवन
उनकी शादी 1971 में हुई। वर्तमान में वे डबलिन, आयरलैंड में अपने एंडोक्राइनोलॉजिस्ट पति डेविड पॉवेलके साथ रहती है। उनके दो बेटे और पाँच पोते-पोतियाँ हैं। 
## सन्दर्भ

## बाहरी कड़ियाँ
*https://web.archive.org/web/20060908014245/http://www.pageantopolis.com/international/world_1966.htm
*https://web.archive.org/web/20180129180858/https://www.missworld.com/

श्रेणी:1945 में जन्मे लोग
श्रेणी:जीवित लोग

श्रेणी:अंतर्राष्ट्रीय सुन्दरता प्रतियोगिता
श्रेणी:सुन्दरता प्रतियोगिता
श्रेणी:भारतीय महिलाएँ
श्रेणी:महाराष्ट्र के लोग
श्रेणी:विश्व सुन्दरी
श्रेणी:प्रवासी भारतीय
अहाब

**अहाब** ओम्री का पुत्र और इसरायल का राजा (८७५ ई. पू. - ८५२ ई. पू.)। उसे पिता द्वारा न केवल जोर्दन के पूर्व में गिलीद का राज्य मिला बल्कि मोब का राज्य उत्तराधिकार में प्राप्त हुआ। अहाब का विवाह सीदान के राज एशबाल की पुत्री जेज़ेबेल के साथ हुआ। जेज़ेबेल ने अपने देश की शासनप्रणाली और बालदेवता की पूजा प्रचलित करनी चाही। यहूदी केवल अपने राष्ट्रीय देवता एकमात्र यहवे की ही पूजा करते थे। उन्होंने पैगंबर एलिज़ा के नेतृत्व में बाल की पूजा के विरोध में विद्रोह किया। सीरियकों के साथ लड़ते हुए अहाब की मृत्यु हुई।

श्रेणी:इजरा। यल का इतिहास
उद्दक रामपुत्त

**उद्दक रामपुत्** गौतम बुद्ध के समाकालीन एक योगी थे।

गृहत्याग करने के बाद सत्य की खोज में घूमते हुए बोधिसत्व सिद्धार्थ गौतम विख्यात योगी **उद्दक रामपुत्त** के आश्रम में पहुँचे। उद्दक रामपुत्त रूपावचर भूमि से ऊपर उठ, अपने समकालीन योगी आलार-कालाम की भाँति, अरूपाचर भूमि की समापत्ति प्राप्त कर विहार करते थे। सिद्धार्थ गौतम ने उस योग प्रक्रिया में शीघ्र ही सिद्धि का लाभ कर लिया और उसके ऊपर की बातें जाननी चाहीं। जब उद्दक और कुछ न बता सके तब सिद्धार्थ ने उनका साथ छोड़ दिया। बुद्धत्व लाभ करने के बाद भगवान बुद्ध ने सर्वप्रथम उद्दक रामपुत्त और आलारकालाम को उपदेश देने का संकल्प किया; किंतु तब वे जीवित न थे।

श्रेणी:महात्मा बुद्ध
उंच्छवृत्ति

**उंच्छवृत्ति** एक निर्धन ब्राह्मण था जिसका वर्णन जैमिनि अश्वमेध तथा महाभारत में प्राप्य है। 

उंच्छवृत्ति बहुत गरीब था। एकबार कई दिनों के बाद एक दिन इसे भिक्षा में सेर भर सत्तू मिला। अग्नि तथा ब्राह्मण का भाग निकालने के पश्चात् इसने शेष सत्तू अपने पूत्रों तथा पत्नी में बराबर बराबर बाँट दिया। यह स्वयं खाना शुरू करे, इतने में धर्मराज ब्राह्मण रूप में आए और खाने के लिए मॉगने लगे। इसने अपना हिस्सा उन्हें दे दिया। भूख न मिटने पर इसने क्रमश: अपनी पत्नी तथा पुत्रों के हिस्से भी धर्मराज को दे दिए। इससे प्रसन्न धर्म सकुटुंब और संदेह इस ब्राह्मण को स्वर्ग ले गए। सत्तू के जो कण भूमि पर गिर गए थे उनपर एक नेवला आकर लोट गया। इससे उसका आधा शरीर सुवर्णमय हो गया। आगे चलकर वही नेवला धर्मराज युधिष्ठिर के यज्ञ में अपने शरीर का शेष भाग भी स्वर्णमय बनाने की इच्छा से गया, परंतु उसकी इच्छा पूरी न हो सकी।

वैसे 'उंच्छवृत्ति' का अर्थ है अनायास मिल जानेवाले अन्नकणों को चुन चुनकर जीवनयापन करना।

श्रेणी:पौराणिक पात्र
जी भुवराघन

**जी॰ भुवराघवन** ( – 23 फ़रवरी 2014) एक भारतीय राजनीतिज्ञ थे। वो तमिलनाडु विधानसभा में विधायक रह चुके हैं। वो तमिलनाडु विधान सभा के लिए 1962 और 1967 के चुनावों में भारतीय राष्ट्रीय कांग्रेस के उम्मीदवार के रूप में और 1989 के चुनावों में जनता पार्टी के सदस्य के रूप में चुने गये। वो १९६० में के॰ कामराज मंत्रिमंडल में मंत्री भी रहे। उस समय वो तमिलनाडु के सबसे युवा मंत्री थे। वो कडलूर से लोकसभा के लिए भी निर्वाचित हुये। २३ फ़रवरी २०१४ को उनका निधन हो गया।

## सन्दर्भ

श्रेणी:भारतीय राजनीतिज्ञ
श्रेणी:तमिलनाडु के लोग
श्रेणी:२०१४ में निधन
श्रेणी:1927 में जन्मे लोग
श्रेणी:लोक सभा सदस्य
हाईवे (२०१४ बंगाली फ़िल्म)

***हाईवे *** एक आगामी बंगाली फ़िल्म है जिसका निर्देशन सुदिप्तो चट्टोपाध्याय कर रहे हैं और इसका निर्माण सुरिन्दर फ़िल्म्स के बैनर तले हो रहा है। फ़िल्म में मुख्य भूमिका में कोयल मलिक और प्रमब्रत चटर्जी हैं। फ़िल्म का संगीत अनुपम रॉय द्वारा तैयार किया गया।

## कथानक
फ़िल्म की कहानी दो व्यक्तियों के ईर्द्ध-गिर्द्ध घुमती है जो हाईवे (राजमार्ग) पर एक दूसरे के सम्पर्क में आते हैं जो एक दूसरे के जीवन में बहुत ही सार्थक स्थिति होती है और एक दूसरे की उत्थान और पतन के गवाह बनते हैं। उनकी प्रेम कहानी में विभिन्न मोड़ आते हैं।

## कलाकर
* कोयल मलिक - सोहिनी दासगुप्ता
* प्रमब्रत चटर्जी
* सिलाजीत मजुमदार
* गौरव चक्रबर्ती
* दीपांकर डे
* साबित्री चटर्जी
* भारत कौल
* ऋता दत्ता चक्रबर्ती

## सन्दर्भ

श्रेणी:भारतीय फ़िल्में
श्रेणी:बांग्ला फ़िल्म
अली अब्बास ज़फ़र

**अली अब्बास ज़फ़र** एक भारतीय फ़िल्म अभिनेता, निर्देशक, कथानक लेखक और कला निर्देशक हैं। उन्हें *[[मेरे ब्रदर की दुल्हन]]* के निर्देशन के लिए जाना जाता है। ज़फ़र की पहली वेब सीरीज़ तांडव, जो एक राजनीतिक ड्रामा है जिसमें सैफ़ अली ख़ान एक शक्तिशाली राजनेता की भूमिका निभाएंगे, जो 15 जनवरी 2021 को प्राइम वीडियो पर दिखाई देगा।  इस 9 एपिसोड की श्रृंखला में डिंपल कपाड़िया, सुनील ग्रोवर, कुमुद मिश्रा, तिग्मांशु धूलिया, मोहम्मद जीशान अय्यूब, गौहर खान, सारा जेन डायस, कृतिका कामरा, डिनो मोरिया, संध्या मृदुल, अमायरा दस्तूर, और अनूप सोनी भी होंगे।

## सन्दर्भ

## बाहरी कड़ियाँ
* 

श्रेणी:हिन्दी निर्देशक
श्रेणी:जीवित लोग
श्रेणी:दिल्ली विश्वविद्यालय के पूर्व छात्र
हाईवे

**हाईवे** शब्द अंग्रेजी भाषा का शब्द है। इसका हिन्दी रूपान्तरण **'राजमार्ग** है| हिन्दी भाषा में इस शब्द का प्रयोग देववाणी में प्रयुक्त राजमार्ग या राजपथ के अनुकरण के आधार पर होता है| प्राचीन् भारत में राज्य की मुख्य सडक या मार्ग को राजपथ कहा जाता था। वर्तमान में राजमार्ग का अभिप्राय भी मुख्य सडक या महत्वपूर्ण मार्ग से है, जो दो महत्वपूर्ण स्थानों को तुलनात्मक रूप से अधिक सुगमता से जोडता है|
## फ़िल्में
* हाईवे (२०१४ हिन्दी फ़िल्म) - इम्तियाज़ अली निर्देशित २०१४ की हिन्दी फ़िल्म।
* हाईवे (२०१४ बंगाली फ़िल्म) - सुदिप्तो चट्टोपाध्याय निर्देशित बंगाली फ़िल्म।

## सन्दर्भ
हज़ेम बबलावी

**हज़ेम अब्देल अज़ीज़ अल बबलावी** (*एल बबलावी* भी; &nbsp; ; जन्म 17 अक्टूबर 1936) मिश्र के अर्थशास्त्री और राजनीतिज्ञ हैं जो २०१३ से मिश्र के सैना समर्थित राष्ट्रपति हैं। इससे पहले २०११ में वो मिश्र के वितमंत्री और उप-प्रधानमंत्री भी रह चुके हैं। जुलाई २०१३ के मिश्र के सैन्य तख्तापलट में मुहम्मद मुर्सी को हटाये जाने के बाद बबलावी का नाम अन्तरिम प्रधानमंत्री के लिए चुना गया था। २४ फ़रवरी २०१४ को बबलावी ने इस्तीफ़ा दे दिया।
## सन्दर्भ

श्रेणी:1936 में जन्मे लोग
श्रेणी:मिश्र के राजनीतिज्ञ
योवेरी मुसेवेनी

**योवेरी मुसेवेनी** (; जन्म 15 अगस्त (लगभग) 1944) युगाण्डा के राजनीतिज्ञ हैं। वो २९ जनवरी १९८६ से युगाण्डा के राष्ट्रपति हैं।

राष्ट्रपति मुसेवेनी ने दशकों से विद्रोही गतिविधि और गृह युद्ध में उलझे यूगांडा में स्थिरता और आर्थिक विकास लाने का काम किया है। उनका कार्यकाल अफ्रीका में एचआईवी/ एड्स के लिए सबसे प्रभावी राष्ट्रीय प्रतिक्रियाओं में से एक रहा है।

## सन्दर्भ

श्रेणी:1944 में जन्मे लोग
श्रेणी:जीवित लोग
श्रेणी:युगाण्डा के राष्ट्रपति
श्रेणी:राष्ट्रमण्डल पदासीन
कर्णम मल्लेश्वरी

**[[कर्नाटक|कर्णम]] मल्लेश्वरी** (जन्म: 1 जून 1975) भारत की महिला भारोत्तोलक (वेटलिफ़्टर) हैं। वे ओलम्पिक खेलों में कांस्य पदक जीतने वाली प्रथम महिला खिलाड़ी हैं।

## प्रारंभिक जीवन और करियर
कर्णम मल्लेश्वरी का जन्म 1 जून,1975 को श्रीकाकुलम, आंध्र प्रदेश में हुआ था। उन्होने अपने करियर की शुरुआत जूनियर वेटलिफ्टिंग चैंपियनशिप से की, जहां उन्होंने नंबर एक पायदान पर कब्जा किया। 1992 के एशियन चैंपियनशिप में मल्लेश्वरी ने 3 रजत पदक जीते। वैसे तो उन्होंने विश्व चैंपियनशिप में 3 कांस्य पदक पर कब्जा किया है, किन्तु उनकी को सबसे बड़ी कामयाबी 2000 के सिडनी ओलंपिक में मिली, जहां उन्होने कांस्य पर कब्जा किया और इसी पदक के साथ वे ओलंपिक में पदक जीतने वाली पहली भारतीय महिला बनी।

## व्यक्तिगत जीवन
मल्लेश्वरी ने 1997 में शादी की और प्रतिस्पर्धी वजन उठाने से अल्प विराम हेतु यमुनानगर, हरियाणा चली आई। 1998 में बैंकाक एशियाई खेलों में भाग लेने के लेए जब लौटी तो रजत पदक जीता। हालांकि, वे 1999 के एथेंस विश्व भारोत्तोलन चैंपियनशिप में पदक जीतने में असमर्थ रही, किन्तु 2000 के लिए भारत की ओलिंपिक टीम में विवाद के बावजूद उन्होने कांस्य पदक पर कब्जा जमाया।

## सम्मान/पुरस्कार
*अर्जुन पुरस्कार (1994)। 
*राजीव गांधी खेल रत्न (1995)। 
*पद्म श्री (1999)।

## सन्दर्भ

## बाहरी कड़ियाँ
*एथेंस 2004 वेबसाइट पर प्रोफाइल

श्रेणी:जीवित लोग
श्रेणी:भारतीय महिलाएँ
श्रेणी:भारतीय महिला भारोत्तोलक
श्रेणी:महिला भारोत्तोलक
श्रेणी:पद्मश्री प्राप्तकर्ता
श्रेणी:1975 में जन्मे लोग
श्रेणी:अर्जुन पुरस्कार के प्राप्तकर्ता
श्रेणी:राजीव गांधी खेल रत्न के प्राप्तकर्ता
श्रेणी:भारत के ओलम्पिक कांस्य पदक विजेता
श्रेणी:हरियाणा के खिलाड़ी
श्रेणी:2000 ग्रीष्मकालीन ओलंपिक में भारत के कांस्य पदक विजेता
चकती का क्षेत्रफल

**चकती का क्षेत्रफल** और सामान्यतः जिसे *r* त्रिज्या के **वृत्त का क्षेत्रफल** भी कहा जाता है, πr2 होता है। यहाँ प्रतीक π (यूनानी वर्ण पाई) वृत्त की परिधि और उसके व्यास अथवा वृत्त के क्षेत्रफल और उसकी त्रिज्या के वर्ग के अनुपात के बराबर होता है। 

श्रेणी:क्षेत्रफल
मैवंद की मलाला

मलाला क़न्दहार के करीब एक जगह मैवंद से सम्बंध रखनेवाली एक पश्तून स्त्री थी | इतिहास में मैवंद-युद्ध (जंग) (27 जुलाई 1880) के कारण से याद की जाती है क्योंकि मलाला ने पश्तूनों को उस समय प्रोत्साहित किया जब वह अंग्रेज़ सेना के विरुध लड़ रहे थे | युद्ध एक ऐसे समय पर हुआ जब मलाला की शादी तय हो चुकी थी। युद्ध में उसके मंगेतर और पिता भी शामिल थे। उस समय प्रचलित प्रथा के हिसाब से मलाला घायलों की देख-रेख करना शुरू कर चुकी थी। युद्ध में जब अंग्रेज़ों ने ज़ोर पकड़ा तो मलाला अपनी भाषा में शेर गाकर लोगों को लड़ने के लिए उभारने लगी। एक समय पर अंग्रेज़ों ने पश्तून झंडे को थामे आदमी को मार डाला तो मलाला ने झंडा अपने हाथों में लिया और रणभूमि में कूद पड़ी यहाँ तक कि उसे शहीद कर दिया गया। उस समय से मलाला एक लोकप्रिय नाम बन गया। पाकिस्तान में स्त्री-शिक्षा समर्थक मलाला यूसुफ़ज़ई का नाम भी इसी वीर महिला पर रखा गया है।

## सन्दर्भ

श्रेणी:अफ़ग़ानिस्तान का इतिहास
सहभागी लोकतंत्र

**सहभागी लोकतंत्र** (Participatory democracy) उस प्रक्रिया का नाम है जो किसी राजनैतिक प्रणाली के संचालन एवं निदेशन में लोगों की भरपूर सहभागिता पर जोर देती है। वैसे 'लोकतंत्र' का आधार ही 'लोक' (लोग) हैं और सभी लोकतंत्र साझेदारी पर ही आधारित हैं किन्तु फिर भी 'सहभागी लोकतंत्र' सामान्य सहभागिता के बजाय कहीं अधिक सहभागिता की बात करती है।

## बाहरी कड़ियाँ
*सहभागी लोकतंत्र बन रहा है नया मंत्र  (बिजनेस स्टैण्डर्ड)
*संसदीय तानाशाही या सहभागी लोकतंत्र (बजरंग मुनि)
*लोकतंत्र का वर्तमान परिप्रेक्ष्य (सृजनगाथा)
*सत्ता में सहभागिता का भ्रम -१ (मिडिया फॉर राइट्स)

श्रेणी:लोकतंत्र
मेडन्स होटल, दिल्ली

दिल्ली का मेडन्स होटल जिसे कि ओबेरॉय मेडन्स होटल के नाम से भी जाना जाता है, जिसे कि प्रारंभ में मेडन्स मेट्रोपोलिटन होटल के नाम से जाना जाता था, दिल्ली के सिविल लाइन प्रखंड में एक ऐतिहासिक विरासत वाला होटल हैं। यह वही स्थान है जहाँ पर ब्रिटिश राज के दौरान सभी ब्रिटिश शैली वाले होटल हुआ करते थे, तथा सभी ब्रिटिश अधिकारी यहीं ठहरा करते थे।
## इतिहास
वास्तविक होटल (मेट्रोपोलिटन होटल) साझा रूप से दो अंग्रेज भाइयों, मेडन बंधुओं के द्वारा, १९८४ के बाद से संचालित किया जाता था, तथा अपनी वर्तमान स्थिति में सन १९०२ के बाद से जे. मेडन के द्वारा संचालित किया जाता था। सब लोगों का सर्वसहमति से मानना था की यह होटल दिल्ली का सर्व श्रेष्ठ होटल है। १९०३ में जब लार्ड कर्ज़न के द्वारा राज्याभिषेक दरबार किया गया था, जो कि एडवर्ड सातवें के भारत के शासक बनने की खुशी में था, उस समय मेट्रोपोलिटन होटल दिल्ली में निवास के लिए सबसे अधिक चलन में तथा सबसे अधिक महंगा था।

आज यह होटल ओबेरॉय होटल्स एंड चैन का एक हिस्सा है।

## खान पान
इस होटल में भोजन के लिए तीन कक्षों की व्यवस्था है जिनके नाम निम्नवत हैं-
* दि कर्ज़न रूम 
* दि गार्डन टेरेस 
* दि कावलरी बार 

जिनमें से कर्ज़न रूम की दीवालों को ७० से अधिक अद्वितीय एवं अनोखे चित्रों के द्वारा सुसज्जित किया गया है। यहाँ पर योरोपियन एवं भारतीय खाने परोसे जाते हैं। वहीँ दि गार्डन टेरेस एक अनौपचारिक कॉफी शॉप है जिसके अन्दर एक सुन्दर कोर्टयार्ड है। यहाँ का वातावरण बहुत ही सुहावना होता है तथा पुस्तकें पढने एवं वार्तालाप के लिए आदर्श है। दि कावलरी बार एक प्रारंभिक १९वीं शताब्दी का बार है जिसमें की आदेशों के अनुसार पेय पदार्थ परोसे जाते हैं।

## निवास
इस होटल में निवास के लिए निम्नवत चार प्रकार के कक्षों की व्यवस्था है-
* हेरिटेज रूम
* प्रीमियर रूम
* डीलक्स सुइट 
* लक्ज़री सुइट

इनमें अतिथि अपनी रूचि एवं जरूरतों के अनुसार चयन कर सकते हैं। 
* हेरिटेज रूम हेरिटेज विंग में जमीनी तथा पहले तले पर स्थित हैं। इस कक्षों की शिल्प १९वीं शताब्दी का अहसास देती है। 
* प्रीमियर रूम नवीनीकृत कक्ष हैं परन्तु अपने अन्दर पुराने ज़माने की झलकियाँ समेटे हुए हैं।
* डीलक्स सुइट नवीनीकृत सुइट हैं जिनकी सुविधाओं में इजाफा तथा नवीनीकरण कर दिया गया है। इनमें प्राचीनता की झलक के साथ साथ नवीन सुविधाओं का समावेश कर दिया गया है।
* लक्ज़री सुइट इस होटल की सबसे अच्छी श्रेणी के कक्ष हैं जिनमें किंग साइज़ बेड, बड़ी टीवी एवं बड़े ड्राइंग रूम से लेकर सभी अच्छी से अच्छी सुविधाएँ प्रदान की गयी हैं।

## सेवाएँ
सभी कक्ष केन्द्रीय रूप से वातानुकूलित हैं, तथा व्यक्तिगत कक्ष तापमान परिवर्तन आदि विशेषताओं वाले हैं, जिनमें से कि मिनी बार, २४ घंटा सेटेलाईट चैनल, वायरलेस इन्टरनेट, डायरेक्ट डायल टेलीफोन आदि शामिल हैं।

उपहार स्वरुप प्रदत्त सामग्री में 
* मिनरल वाटर की बोटल 
* कूकीज या फलों की टोकरी तथा 
* तरण ताल के प्रयोग की छूट आदि शामिल है।
## मीटिंग
इस होटल में सेमिनार एवं कांफ्रेंस आदि के लिए उन्नत तकनीकी से भरपूर कमरों के पुख्ता इंतजाम किये गए हैं। इन कक्षों में द्रश्य श्रव्य प्रसारण के लिए साधन भी मुहैया कराये जाते हैं तथा सहायता के लिए हरदम कर्मचारी गण मौजूद रहते हैं।
## सन्दर्भ

श्रेणी:दिल्ली
श्रेणी:होटल
भारत के नौसेनाध्यक्ष

The **Chief of the Naval Staff** is the commander and typically the highest-ranking officer in the Indian Navy. The position is abbreviated **CNS** in Indian Navy cables and communication. The rank associated with the position is usually that of Admiral.

The current Chief of the Naval Staff is Admiral D K Joshi, who took office on 31 अगस्त 2012. replaced Admiral Nirmal Kumar Verma on 31 अगस्त 2012.
Taking moral responsibility for the accidents and incidents which have taken place during the past few months, the Chief of Naval Staff Admiral D.K. Joshi on 26-02-2014 resigned from the post of Navy Chief.
Vice Chief of Naval Staff Vice Admiral R.K. Dhowan should take over as the Acting Chief till a regular Chief is appointed.

## Office of the Chief of the Naval Staff
The office the Chief of the Naval Staff was created by *The Commanders-In-Chief (Change in Designation) Act* of the Indian Parliament in 1955, replacing the erstwhile office of the Commander-in-Chief, Indian Navy. The office is based at South Block in Raisina Hill, Old Kondli.

Appointments to the office are made by the President of India. The Chief of the Naval Staff generally reaches superannuation upon serving three years or at the age of 62, whichever is earlier.

## पदासीन
भारत की स्वतंत्रता के बाद से इस पद को सुशोभित करने वाले महानुभावों की सूची इस प्रकार है।

(***Seconded from the [[Royal Navy]]*)

### कमांडर इन चीफ, रॉयल इंडियन नेवी (1947-1950)

### कमांडर इन चीफ, इंडियन नेवी (1950-1955)

### चीफ ऑफ नेवल स्टाफ (1955-वर्तमान)

|24 || करमवीर सिंह || एडमिरल ||
 || मई 31, 2019 || -||

## सन्दर्भ


श्रेणी:भारत के नौसेनाध्यक्ष
श्रेणी:भारतीय सेनाध्यक्ष
श्रेणी:भारतीय नौसेना
सोनिका मल्होत्रा कंधारी

**सोनिका मल्होत्रा कंधारी** एम॰बी॰डी॰ औद्योगिक समूह की डायरेक्टर तथा डेमोक्रेटिक वर्ल्ड मैगजीन की समूह संपादक हैं। पिछले 15 सालों से हिंदी में प्रकाशित हो रही इस पत्रिका को अंग्रेजी में शुरू करने में इनकी महत्वपूर्ण भूमिका है।

## सन्दर्भ

श्रेणी:जीवित लोग
श्रेणी:जन संचार माध्यम
श्रेणी:महिला उद्यमी
संगीता पेंडुरकर

**संगीता पेंडुरकर** भारत की एक प्रमुख महिला उद्यमी हैं। वर्तमान में वे कैलोग्स इंडिया कंपनी इंडिया प्रा. लिमिटेड में प्रबंध निदेशक के पद पर कार्यरत हैं। वे कोका कोला की उपाध्यक्ष (रणनीतिक) रह चुकी हैं। उसके पूर्व वे एचएसबीसी मिड्ल इस्ट लिमिटेड से जुड़ी थी।

## सन्दर्भ

श्रेणी:भारतीय महिलाएँ
श्रेणी:जीवित लोग
श्रेणी:उद्यमी
श्रेणी:महिला उद्यमी
गोविन्द बल्लभ पंत सागर

**गोविन्द बल्लभ पंत सागर** सोनभद्र जिले के पिपरी नामक स्थान पर निर्मित है। यह करीब 70 वर्ग मील में फैला हुआ है। ।

## इन्हें भी देखें
* रिहन्द परियोजना

## सन्दर्भ

श्रेणी:झीलें
श्रेणी:उत्तर प्रदेश
वैद्युत अवयव

thumb|right|300px|वैद्युत अवयव (Electrical components)

**वैद्युत अवयवयों** (electrical elements) की संकल्पना (कांसेप्ट) वैद्युत नेटवर्कों के विश्लेषण में प्रयुक्त होती है। इसको वास्तविक 'वैद्युत अवयव' अथवा वास्तविक एलेक्ट्रॉनिक अवयव के बजाय 'आदर्श वैद्युत अवयव' समझना चाहिये। 

किसी भी वैद्युत नेटवर्क को मॉडल करने के लिये उसे विद्युत के सरलतम् अवयव के नेटवर्क के रूप में अभिव्यक्त किया जा सकता है। ध्यान देने की बात है कि व्यावहारिक/भौतिक रूप से 'विद्युत अवयवों' का कोई अस्तित्व नहीं है। इनकी संकल्पना कुछ विद्युत के आदर्श, सरलीकृत अवयवों के रूप में की गयी है। एक या कुछ वैद्युत अवयवों की सहायता से किसी भी भौतिक (फिजिकल) एलेक्ट्रॉनिक अवयव को निरुपित किया जा सकता है। 

## वैद्युत अवयव
अंगूठाकार|रिअल पैसिव टू पोर्ट नेटवर्क का तीन वैद्युत अवयवोम द्वारा तुल्य निरूपण
किसी भी परिपथ के ४ मुख्य चर (variables) होते हैं -
* धारा (current), I;
* वोल्टता (voltage), V;
* विद्युत आवेश (Electric charge), Q; और
* चुम्बकीय फ्लक्स (magnetic flux), \Phi_m.

इन चार चरों का विचार करते हुए, केवल नौ (९) वैद्युत अवयवों के द्वारा किसी भी रैखिक परिपथ को निरूपित करना सम्भव है।

* **वैद्युत स्रोत** (दो)
** धारा स्रोत (Current source)
** वोल्टता स्रोत (Voltage source)

* **पैसिव अवयव** (तीन)
** प्रतिरोध R
** संधारित्र C,
** प्रेरकत्व (Inductance) L

* **अमूर्त ऐक्टिव अवयव** (abstract active elements) - चार
** वोल्टता द्वारा नियन्त्रित वोल्टता स्रोत (Voltage Controlled Voltage Source (VCVS))
** वोल्टता द्वारा नियन्त्रित धारा स्रोत (Voltage Controlled Current Source (VCCS))
** धारा द्वारा नियन्त्रित वोल्टता स्रोत (Current Controlled Voltage Source (CCVS))
** धारा द्वारा नियन्त्रित धारा स्रोत (Current Controlled Current Source (CCCS))

### अरैखिक वैद्युत अवयव (Non-linear elements)

## उदाहरण
* बैटरी को मोटामोटी वोल्टता स्रोत से निरुपित किया जा सकता है। अधिक धुद्धता से निरुपित करने के लिये वोल्टता स्रोत के श्रेणीक्रम में एक प्रतिरोध भी जोड़ा जाता है, जिसे बैटरी का आन्तरिक प्रतिरोध (internal resistance) कहा जाता है।

* प्रतिरोध को प्रथम कोटि की शुद्धता में प्रतिरोध से निरूपित किया जा सकता है किन्तु यदि अधिक शुद्धता से निरूपण आवश्यक हो तो इस प्रतिरोध के श्रेणीक्रम में एक प्रेरकत्व भी जोड़ा जाता है जो इस प्रतिरोधक के सिरों आदि के प्रेरकत्व के बराबर प्रेरकत्व होता है।

* प्राय: अर्धचालक एलेक्ट्रॉनिक युक्तियों (जैसे बीजेटी, ऑप-एम्प, मॉसफेट आदि) को निरूपित करने के लिये धारा स्रोत की आवश्यकता पड़ती है। उदाहरण के लिये बीजेटी (BJT) को मोटामोटी एक चर-धारा-स्रोत के रूप में समझा जाता है जिसका मान इनपुट वोल्तता से नियंत्रित होता है।

## इन्हें भी देखें
* एलेक्ट्रॉनिक अवयव (Electronic components)
* तुल्य परिपथ
* आन्तरिक प्रतिरोध
* थेवेनिन का प्रमेय
* विद्युत उपकरण

## सन्दर्भ

श्रेणी:वैद्युत अवयव
भारतीय इतिहास पर आधारित टीवी कार्यक्रम

यहाँ टीवी के उन कार्यक्रमों की सूची दी गयी है जो भारत के इतिहास पर आधारित हैं।

## सन्दर्भ


श्रेणी:भारत का इतिहास
श्रेणी:टीवी कार्यक्रम
युधामन्यु

**युधामन्यु** पांचालनरेश जो महाभारत में पांडवों की ओर से लडे थे। इनके भाई का नाम उत्तमौजा था और दोनो ही परम पराक्रमी एवं धनुर्धर थे। कहते हैं, इनका वास्तविक नाम कुछ और ही था पर अपने शत्रुओं से क्रोधातुर होकर युद्ध करने से इनका यह नाम प्रसिद्ध हो गया।

श्रेणी:पौराणिक पात्र
माइकल नबील सनद

**माइकल नबील सनद** (,; जन्म: 1 अक्टूबर 1985, असयुत,मिस्र) एक राजनीतिक कार्यकर्ता और ब्लॉगर है। उन्होंने 2009 में असिऊत विश्वविद्यालय से पशु चिकित्सा में अपनी स्नातक डिग्री प्राप्त की और संप्रति एरफ़र्ट विश्वविद्यालय, जर्मनी के अंतर्गत विली ब्रांट स्कूल में स्नात्त्कोत्तर कक्षा में अध्ययनरत हैं। वे मिस्र में उदार लोकतांत्रिक मूल्यों को प्रोत्साहित करने के लिए जाना जाते हैं। साथ ही मिस्र और इसराइल के बीच शांतिपूर्ण संबंधों के पक्षधर है।

## शांति सक्रियता और कारावास
9 अप्रैल 2009 को नाबिल ने "नो टू कम्प्ल्सरी मिलिटरी सर्विस" आंदोलन की स्थापना की। अक्टूबर 2010 में उन्होंने सैन्य सेवा से मुक्त रखे जाने की मांग करते हुए एक ब्लॉग पोस्ट लिखा था। उसके पश्चात सैन्य पुलिस ने 12 नवम्बर 2010 को उन्हे गिरफ्तार कर लिया, लेकिन अगले ही दिन रिहा कर दिया गया और अंतत: उन्हे चिकित्सा के आधार पर सेवा से मुक्त कर दिया गया। उन्होने सक्रिय रूप से मिस्र क्रांति में भाग लिया। 4 फ़रवरी 2011 को सैन्य पुलिस ने उन्हे गिरफ्तार कर उनके ऊपर काफी अत्याचार किया, लेकिन 27 घंटे बाद उन्हे फिर रिहा कर दिया। 28 मार्च 2011 को सैना ने फिर से लगभग उन्हे उनके घर में गिरफ्तार कर लिया। 10 अप्रैल 2011 को सैन्य अदालत ने नबील को अपनी पोस्ट - "सेना और लोग एक हाथ कभी नहीं थे" में "सेना का अपमान" करने के आरोप में तीन साल के कारावास की सजा सुनाई। उन्हे सभ्य भोजन के उपयोग से इनकार कर दिया गया और कीट से लदी बिस्तर पर सोने और गंदे पानी में स्नान करने के लिए मजबूर किया गया। 23 अगस्त 2011 में उन्होंने भूख हड़ताल शुरू कर दी जिसके दौरान वे दो बार कोमा में गए और कई मौकों पर वे मौत के बेहद करीब देखे गए। 14 दिसम्बर 2011 में रिहा करने की अपील के बावजूद, मिस्र के सर्वोच्च सैन्य अदालत ने उनकी सजा कम कर के दो साल कर दी। सामाजिक मीडिया के माध्यम से घोषणा की गयी कि 29 दिसम्बर 2011 को तहरीर स्क्वायर में माइकल नबील के कारावास के खिलाफ प्रदर्शनी की जाएगी। आखिर में नबील को 23 जनवरी 2012 में सैन्य शासक परिषद ने रिहा कर दिया।
## सन्दर्भ

श्रेणी:1985 में जन्मे लोग
श्रेणी:जीवित लोग
श्रेणी:मिस्र
इलेक्ट्रानिक अवयवों का वर्ण संकेतन

right|thumb|250px|१०० किलोओम तथा ५% टॉलरेंस वाले प्रतिरोधक का वर्ण संकेतन
**वर्ण संकेतन** (color coding) का प्रयोग प्रतिरोधक तथा कुछ अन्य इलेक्ट्रानिक अवयवों का मान या रेटिंग दर्शाने के लिए किया जाता है। इस संकेतन का विकास १९२० के दशक में रेडियो मैनुफैक्चरर्स एशोसिएशन द्वारा किया गया था। इसे *EIA-RS-279* के नाम से प्रकाशित किया गया था। वर्तमान अन्तरराष्ट्रीय मानक IEC 60062 है।

छोटे इलेक्ट्रानिक अवयवों का मान एवं रेटिंग को संख्या के रूप में सीधे लिखने के बजाय वर्ण-संकेतों के रूप में लिखने के कुछ लाभ हैं, जैसे बहुत छोटी संख्याओं के रूप में लिखने की कठिनाई तथा उसे पढ़ पाने की कठिनाई। किन्तु इसकी कुछ हानियाँ भी हैं, जैसे वर्णांध व्यक्ति के लिये वर्ण संकेत पढ़ना कठिन है।

## प्रतिरोधों का वर्ण कूटन (कलर कोडिंग)
प्रतिरोध पर कई रंगीन पट्टियाँ बनी होती हैं। पट्टियों की संख्या कम से कम ३ होती है। बाँये से दाँये क्रम को सही पहचानने के लिये C और D पट्टियों के बीच अपेक्षाकृत अधिक दूरी रखी गयी होती है।
thumb|upright| 2260 ओम, 1% टॉलरैंस वाला प्रतिरोध जिसमें 5 पट्टियाँ (बैण्ड) हैं। ऊपर से नीचे की ओर इन रंगों के मान हैं- 2-2-6-1-1; प्रथम तीन पट्टियाँ सार्थक अंकों की हैं। चौथी पट्टी गुणक की है। पाँचवीँ पट्टी सहयता (टोलरैंस) की है।
चार वर्ण-पट्टियों (A, B, C, D) वाले एक प्रतिरोध का चित्र
2.7 MΩ के एक प्रतिरोध की कलर कोडिंग

* band **A** - सबसे बाँये वाली पट्टी प्रतिरोध के मान का प्रथम सार्थक अंक है।
* band **B** - द्वितीय सार्थक अंक (कुछ क सह्यता वाले प्रतिरोधों में तीसरी पट्टी, तीसरे सार्थक अंक के लिये होती है। अतः इनमें ५ पट्टियाँ होतीं हैं।
* band **C** - यह दशमलव गुणक है। (अर्थात x 10C)
* band **D** - यदि यह पट्टी मौजूद है तो यह सह्यता (टॉलरैंस) बताती है (प्रतिशत में)। लेकिन यह पट्टी अनुपस्थित हो तो इसका अर्थ है कि प्रतिरोध की सह्यता 20% है।

; उदाहरण :
किसी प्रतिरोध में चार पट्टियाँ हैं- क्रमशः पीला, बैंगनी, लाल और सुनहरा। इस प्रकार इन पट्टियों के संगत आंकिक मान क्रमशः ४, ७, २ हैं तथा सुनहरा रंग ५% सह्यता इंगित करता है। इस प्रकार इस प्रतिरोध का मान ४७ x१०२ ओम अर्थात् ४७०० ओम है। चूंकि इसकी सह्यता ५% है अतः इस प्रतिरोध का वास्तविक मान 4,465 तथा 4,935 ओम के बीच में कुछ भी हो सकता है।

EN 60062:2005 के अनुसार मानक वर्ण-कूटन का अभिप्राय निम्नलिखित प्रकार से निकाला जायेगा-

:

### कुछ और उदाहरण

ऊपर से नीचे:
* हरा-नीला-काला-काला-भूरा
** 560&nbsp;ohms ± 1%
* लाल-लाल-नारंगी-सुनहरा
** 22,000&nbsp;ohms ± 5%
* पीला-बैंगनी-भूरा-सुनहरा
** 470&nbsp;ohms ± 5%
* नीला-धूसर-काला-सुनहरा
** 68&nbsp;ohms ± 5%

## संधारित्रों का वर्ण कूटन
संधारित्रों (Capacitors) की कोडिंग के लिये 4 या अधिक रंगीन पट्टियों या रंगीन बिन्दुओं का उपयोग किया जा सकता है। पहली दो पट्टियाँ या बिन्दु प्रथम दो सार्थक अंक के लिये होते हैं, तीसरी पट्टी दशमलव गुणक होती है। इस प्रकार प्राप्त मान पिकोफैराड में आता है। यदि 3 से अधिक पट्टियाँ हों तो उनके अर्थ भिन्न-भिन्न तरह के संधारित्रों के लिये भिन्न-भिन्न होते हैं।

*या ±0.5 pF, जो भी अधिक हो।

सिरैमिक संधारित्रों पर बनी हुई अतिरिक्त पट्टियाँ वोल्टेज रेटिंग क्लास और ताप गुणांक का मान बताती हैं। 

## सन्दर्भ

श्रेणी:इलेक्ट्रानिक अवयव
पि. के. अब्दुल अज़ीज़

**पी.के. अब्दुल अज़ीज़** का जन्म केरल के तोडुपुज़ा (तोडुपुजा) में १८ जनवरी १९४७ हुई। वह पारिस्थितिकी एव्ं जैव विविधता में एक वैज्ञानिक  और जो भारत से एक अकादमिक है ७७ शोध पत्र प्रकाशित किया गया। कोचीन विज्ञान और प्रौद्योगिकी विश्वविद्यालयऔर अलीगढ़ मुस्लिम विश्वविद्यालय के कुलपति होकर काम किए थे।  उन्होंने वर्तमान में यूनिवर्सिटी ऑफ साइंस एंड टेक्नोलॉजी मेघालय(USTM) के कुलपति के रूप में शामिल हुए| और उन्होंने केरल सरकार द्वारा स्कूल शिक्षा के लिए पाठ्यक्रम में संशोधन के लिए विशेषज्ञ समिति का अध्यक्ष रूप में नियुक्त किया।

## प्रारंभिक शिक्षा और कैरियर

वह केरल विश्वविद्यालयसे जलीय जीव विज्ञान और मत्स्य पालन विभाग से एक D.Sc, और पारिस्थितिकीय (2002)[पीएचडी]](1978) प्राप्त किया।

उन्होंने १९९३-२००२ के दौरान अध्यक्ष होकर उनके नेतृत्व में सऊदी अरब के पारिस्थितिकीय समुद्री जीव विज्ञान विभाग में खारा पानी रूपांतरण निगम [जल आपूर्ति और स्वच्छता] में अनुसंधान एवं विकास केन्द्र को चलाया था।

उन्होंने केरल विश्वविद्यालय और केरल कृषि विश्वविद्यालय में प्रोफेसर थे। उसके बाद उन्होंने कोचीन विज्ञान एवं प्रौद्योगिकी  विश्वविद्यालय कुलपति होकर केन्द्र को चलाया।  

वह अलीगढ़ मुस्लिम विश्वविद्यालय ११ जून २००७ से १७ जनवरी २०१२ तक कुलपति ,विस्कॉन्सिन विश्वविद्यालय, क्लीवलैंड विश्वविद्यालय, अटलांटा विश्वविद्यालय, जॉन्स हॉपकिन्स विश्वविद्यालय और न्यूयार्क विश्वविद्यालय के साथ करारनामों पर हस्ताक्षर किए। 

## सन्दर्भ
श्रेणी:वैज्ञानिक
स्थावर सम्पदा

भूमि तथा उसके उपर स्थित भवन आदि को सम्मिलित रूप से **स्थावर सम्पदा** (Real estate) कहते हैं। इसमें प्राकृतिक संसाधन जैसे फसलें, खनिज, जल, अचल सम्पत्तियाँ आदि भी सम्मिलित हैं।  इसको हिन्दी में भूमि-भवन, भू-सम्पदा, अचल सम्पदा, जमीन-जायजाद आदि नामों से भी जाना जाता है।

रियल एस्टेट में बनाएं करियर
करियर के तौर पर रियल एस्टेट को सिर्फ प्रॉपर्टी डीलर या कमीशन एजेंट्स के रूप में ही देखा जाता है, लेकिन आज इस क्षेत्र में नौकरियों की भरमार है। इस क्षेत्र में घर, ऑफिस, इंडस्ट्रियल प्रॉपर्टी और कॉरपोरेट फार्मलैंड की खरीद और बिक्री करने के अतिरिक्त प्रॉपर्टी प्रबंधन, प्रॉपर्टी मैनेजर, फैसेलिटीज मैनेजर, रिएल एस्टेट इंवेस्टमेंट कंस्लटेंट, भूमि विकास, बैंकों की मॉरगेज सर्विस, शहरी प्लानिंग, रियल एस्टेट काउंसलिंग, प्रॉपर्टी का मूल्य आकलन और रिसर्च भी शामिल हैं।

## रियल एस्टेट में करियर ऑप्शंस
रेसिडेंशियल रिएल एस्टेट ब्रोकर: ऐसा ब्रोकर जो रेसिडेंशियल प्रॉपर्टी को खरीदने और बेचने का काम करता है। कमर्शियल रियल एस्टेट ब्रोकर: ऐसा ब्रोकर जो होटल, जमीन,ऑफिस, कमर्शियल बिल्डिंग को खरीदने और बेचने का काम करता हो. यही नहीं, इसके लिए उसे मार्केट की अच्छी नॉलेज होना जरूरी है.

**रियल एस्टेट इंवेस्टमेंट कंस्लटेंट:** ये कंस्लटेंट लोगों को उनकी प्रॉपर्टी  इंवेस्ट करने में सलाह देते हैं. इन्हें रियल एस्टेट मार्केट की काफी गहरी जानकारी होती है.

**प्रॉपर्टी मैनेजर:** ये मैनेजर किसी प्रोफेशनल प्रॉपर्टी मैनेजमेंट फर्म के पार्ट होते हैं और किसी की इंवेस्टमेंट प्रॉपर्टी की देखभाल करते हैं. , लीज पर लेना और कस्टमर्स से डील करना इनका काम होता है. इसके लिए आपको अच्छे से नेगोसिएशन करना आना चाहिए.

**फैसेलिटीज मैनेजर:** फैसेलिटीज मैनेजर का कॉंसेप्ट बड़े-बड़े रिएल एस्टेट प्रोजेक्ट से जुड़ा है. इनका काम बड़े-बड़े रेसिडेंशिएल टाउनशिप, मॉल्स, ऑफिस बिल्डिंग की बिक्री में ज्यादा से ज्यादा लाभ दिलाना होता है. 

**रियल एस्टेट एनालिस्ट:**  रियल एस्टेट एनालिस्ट का काम लोगों को निवेश के लिए बेहतर लोकेशन, जमीन या अन्य प्रॉपर्टी के बारे में सूचनाएं और जानकारियां देना है.  इस तरह की जानकारियों को ब्रोकरेज हाउस अपने बड़े क्लाइंट्स को देकर लाभ उठाते हैं | रियल एस्टेट पैसिव इनकम कमाने एक बहुत बेहतर साधन है | आज कल लोग रियल एस्टेट में निवेश कर या व्यापार कर बड़ा मुनाफा कमा रहे है |

## इन्हें भी देखें
*रियल एस्टेट (विनियमन और विकास) अधिनियम, 2016
*रियल एस्टेट में निवेश कर अमीर कैसे बने 

## सन्दर्भ सूची

श्रेणी:सम्पत्ति
*
एन किरण कुमार रेड्डी

**नल्लारि किरण कुमार रेड्डी** (जन्म १३ सितंबर १९६०, हैदराबाद मे) एक भारतीय राजनीतिक नेता है और आन्ध्रप्रदेश के वर्तमान केरटेकर मुख्यमंत्री है। ये चार बार आन्ध्रप्रदेश विधान सभा के लिए चुने गए। फरवरी २०१४ में तेलंगाणा राज्य के घोशणा के बाद इन्होनें कांग्रेस से इस्तेफा दे दिया।
## प्रारंभिक जीवन
किरण कुमार रेड्डी के माता पिता सरोजम्मा और एन अमरनाथ रेड्डी है। अमरनाथ रेड्डी भी कांग्रेस पार्टी के सदस्य रहे है और पीवी नरसिंहाराव के कार्यकाल मे क्याबिनेट मंत्री रह चुके है। अमरनाथ रेड्डी इंदिरा गांधी एवं पीवी नरसिंहा राव के अत्यंत निकट विश्वासी माने जाते है। इनका परिवार चित्तूर जिला के कलिकिरि के निकट नगरिपल्ले गांव से है। किरण की पढाई हैदराबाद पब्लिक स्कूल से हुई थी और प्रीयूनिवर्सिटी (इंटर) सेयिंट जान्स जूनियर कालेज हैदराबाद से। निजाम कालेज से बी.काम की और उस्मानिया यूनिवर्सिटी के वकालत कालेज से एलएलबी की। ये हैदराबाद के अंडर-२२ सौत जोन यूनिवर्सिटीस और उस्मानिया यूनिवर्सिटी के क्रिकेट टीम कप्तान रह चुके है। इन्होने कुछ दिन के लिए चन्नै स्थित बीसेंट थियसाफिकल स्कूल मे भी विद्याध्ययन किया।
## राजनीतिक जीवन
किरण रेड्डी पहली बार १९८९ मई उनके पिता के मृत्यु के बाद, आन्ध्रप्रदेश विधान सभा के लिए चुने गए। १९८९, १९९९ और २००४ मे वयल्पाडु से जीते। १९९४ मे जब कांग्रेस चित्तूर जिले मे नाममात्र न रहा, ये हार गए। २००९ मे पीलेरु से चुनाव जीता। ये वैएस राजशेखररेड्डी के अनुयायी माने जाते है। २००४ से लेकर ५ वर्षो के लिए ये चीफ विप रहे। उसके बाद ये विधानसभा के सभापति बने।

### विधानसभा सभापति
आन्ध्रप्रदेश असेंब्ली के तेरहवे सत्र के सभापति के रूप मे किरण रेड्डी जून २००९ मे चुने गए। इनके चुनाव का समर्धन वैएस राजशेखररेड्डी, प्रजा राज्यम पार्टी के चिरंजीवि, एऐएमऐएम के नेत अकबरुद्दीन ओवैसी और असदुद्दीन ओवैसी ने की।

श्रेणी:1960 में जन्मे लोग
श्रेणी:आन्ध्र प्रदेश के मुख्यमंत्री
शादी के साइड इफ़ेक्ट्स

***शादी के साइड इफ़ेक्ट्स*** (हिन्दी: *विवाह के दुष्प्रभाव*) एक हास्य हिन्दी फ़िल्म है। फ़िल्म का निर्देशन साकेत चौधरी ने किया है जिसमें अभिनय फ़रहान अख्तर, विद्या बालन, राम कपूर, वीर दास और हरिहरन ने किया है। फ़िल्म के निर्माता बालाजी मोशन पिक्चर्स और प्रीतीश नंदी कम्युनिकेशंस हैं। फ़िल्म २८ फ़रवरी २०१४ को समीक्षकों से अच्छी समालोचनाओं के साथ जारी हुई।

## कथानक
फ़िल्म में एक युवा युगल सिद्धार्थ रॉय उर्फ़ सिड (फ़रहान अख़्तर) और तृषा (विद्या बालन) सुखी वैवाहिक जीवन बिता रहे थे। एक दिन पता चलता है कि तृषा गर्भवती है। तृषा और सिड दोनों ही इस अवस्था के लिए तैयार नहीं थे। सिड एक संघर्षरत संगीतकार है और तृषा भी नौकरीपेशा है। इस वजह से वो पहले तो गर्भपात के बारे में सोचते हैं क्योंकि दोनों ही नहीं चाहते कि अभी बच्चा हो लेकिन बाद में वो अपना इरादा बदल देते हैं। दोनों की एक बच्ची होती है जिसका नाम 'मिली' है और बच्ची के जन्म के बाद सिड काफ़ी परेशान रहने लगता है। बच्ची की देखभाल के लिए तृषा अपनी नौकरी छोड़ देती है और ऐसी उम्मीद भी करती है कि सिड भी बच्ची के पालन-पोषण में पूरा योगदान दे।

## कलाकार
* फ़रहान अख्तर - सिद्धार्थ
* विद्या बालन - तृषा
* राम कपूर
* वीर दास
* गौतमी कपूर
* पूरब कोहली - शेखर
* इरा अरुण
* रति अग्निहोत्री
* मिया माइलेज़र

## संगीत
फ़िल्म के संगीत निर्देशक प्रीतम चक्रबर्ती और संगीतकार अमिताभ भट्टाचार्य हैं। मिकी मकक्लेरी गीत "आहिस्ता आहिस्ता" के अतिथि संगीतज्ञ हैं।

## सन्दर्भ

## बाहरी कड़ियाँ
* 

श्रेणी:हिन्दी फ़िल्में
श्रेणी:भारतीय फ़िल्में
श्रेणी:2014 में बनी हिन्दी फ़िल्म
बालाजी मोशन पिक्चर्स

**बालाजी मोशन पिक्चर्स** बालाजी टेलीफ़िल्म्स की एक समकक्ष एवं सहयोगी कम्पनी है जिसने २००२ में भारतीय चालित चलचित्रों के व्यवसाय में प्रवेश किया।

### फ़िल्म निर्माण की यादी
नीचे सूचित लिस्ट बालाजी मोशन पिक्चर्स द्वारा निर्माण चलचित्रों की हे।

* २००१: *[[क्योंकि... मैं झूठ नहीं बोलता]]*
* २००३: *[[कुछ तो है]]*
* २००४: *कृष्ण कोटेज*
* २००५: *[[क्या कूल हैं हम (2005 फ़िल्म)|क्या कूल हैं हम]]*
* २००५: *कोई आप सा*
* २००७: *[[शूट आउट एट लोखंडवाला (2007 फ़िल्म)|शूट आउट एट लोखंडवाला]]*
* २००८: *मिशन इस्तांबुल*
* २००८: *सी कंपनी*
* २००८: *ई एम आई - लिया है तो चुकाना पड़ेगा*
* २०१०: *[[लव सेक्स और धोखा]]*
* २०१०: *[[वन्स अपॉन ए टाईम इन मुम्बई (2010 फ़िल्म)|वन्स अपॉन ए टाईम इन मुम्बई]]*
* २०११: *तर्यंचे बैत*
* २०११: *शोर इन द सिटी*
* २०११: *[[रागिनी एमएमएस]]*
* २०११: *[[द डर्टी पिक्चर]]*
* २०१२: *क्या सुपर कूल हैं हम*
* २०१३: *[[एक थी डायन]]*
* २०१३: *[[शूटआऊट ऍट वडाला]]*
* २०१३: *[[लुटेरा (२०१३ फ़िल्म)|लुटेरा]]*
* २०१३: *[[वंस अपॉन अ टाइम इन मुंबई-दोबारा]]*
* २०१४: *[[शादी के साइड इफ़ेक्ट्स]]* 
* २०१४: *[[रागिनी एमएमएस २]]*
* २०१४: *[[मैं तेरा हीरो]]*
* २०१४: *कुकु माथुर की झंड हो गई*
* २०१४: *[[एक विलन]]*
* २०१५: *[[क्या कूल हैं हम 3]]*
* २०१६: *[[अजहर]]*
* २०१६: *[[उड़ता पंजाब]]*
* २०१६: *[[ग्रेट ग्रैंड मस्ती]]*
* २०१६: *[[ए फ़्लाइंग जट्ट]]*
* २०१७: *[[हाफ गर्लफ्रेंड (फ़िल्म)|हाफ गर्लफ्रेंड]]*
* २०१७: *[[सुपर सिंह (२०१७ फ़िल्म)|सुपर सिंह]]*
* २०१८: *[[वीरे दी वेडिंग]]*
* २०१८: *[[लैला मजनू (2018 फिल्म)|लैला मजनू]]*
* २०१९: *[[जजमेंटल है क्या]]*
* २०१९: *[[जबरिया जोड़ी]]*
* २०१९: *[[ड्रीम गर्ल (२०१९ फ़िल्म)|ड्रीम गर्ल]]*
* २०२०: *डोली किट्टी और वोह चमकते सितारे*

## सन्दर्भ

## बाहरी कड़ियाँ
* 
* अपुनका च्वॉइस पर बालाजी मोशन पिक्चर्स
* ग्लैम्शम डॉट कॉम पर प्रोफाइल

श्रेणी:बॉलीवुड
चाल

प्रतिदिन के जीवन में और शुद्ध गतिकी में किसी वस्तु की *चाल* इसके वेग (इसकी स्थिति में परिवर्तन की दर) का परिमाण है; अतः यह एक अदिश राशि है। किसी वस्तु की औसत चाल उस वस्तु द्वारा चली गई कुल दूरी में लगने वाले समय से भाजित करने पर प्राप्त भागफल का मान है; ताक्षणिक चाल, औसत चाल का परिसिमा मान है जिसमें समयान्तराल शून्य की ओर अग्रसर हो।

किसी वस्तु द्वारा अकांक समय में चली गई दूरी को चल कहते है

## सन्दर्भ

श्रेणी:भौतिक राशियाँ
श्रेणी:वेग
श्रेणी:गतिविज्ञान
speed
कट्टाप्पना

**कट्टाप्पना** (Kattappana) भारत के केरल राज्य के इडुक्की ज़िले में स्थित एक नगर है। भारत का राष्ट्रीय राजमार्ग १८५ यहाँ से गुज़रता है।

## विवरण
कट्टाप्पना सहयाद्री (या पश्चिमी घाट) में समुद्र स्तर से २६६० फीट ऊपर स्थित एक शहर है, जो केरल के मसाले राजधानी के रूप में जाना जाता है। यह इडुक्की जिले के मुख्य वाणिज्यिक शहर और विशेष रूप से इलायची और काली मिर्च के लिए एक मसाले व्यापार केंद्र है। शहर पहाड़ों, झीलों, वन, वन्य जीवन और मसाले बागानें (इलायची, काली मिर्च, कॉफी और चाय) के लिए उल्लेखनीय है। २००१ की जनगणना के आधार पर, कट्टाप्पना १९,८५६ पुरुषों और १९,७५२ महिलाओं से मिलकर, ३९,६०८ की कुल आबादी के साथ ९,००० परिवारों था। शहर का प्रशासन ग्राम पंचायत में निहित है।

## इन्हें भी देखें
* इडुक्की ज़िला

## सन्दर्भ

श्रेणी:केरल के शहर
श्रेणी:इडुक्की ज़िला
श्रेणी:इडुक्की ज़िले के नगर
ओलेक्जेंडर तुर्चिनोव

**ओलेक्जेंडर तुर्चिनोव** (; जन्म 31 मार्च 1964) एक यूक्रेनी राजनीतिज्ञ, पटकथा लेखक और आर्थिक विशेषज्ञ हैं। वे यूक्रेन के कार्यवाहक राष्ट्रपति रह चुके हैं। 25 फ़रवरी 2014 को तुर्चिनोव ने कार्यवाहक राष्ट्रपति के रूप में यूक्रेनी सशस्त्र बलों के सर्वोच्च कमांडर इन चीफ का पदभार ग्रहण किया था।
## शिक्षा एवं करियर
ओलेक्जेंडर तुर्चिनोव का जन्म 31 मार्च 1964 को डिंप्रोपेट्रोवस्क, निप्रॉपेट्रोस, सोवियत संघ (अबयूक्रेन) में हुआ था। उन्होने 1986 में निप्रॉपेट्रोस मैटलर्जिकल संस्थान से स्नातक की शिक्षा ग्रहण की, तत्पश्चात उन्होने 1987 से 1990 तक क्र्यवोरिज़्हस्टल में काम किया, जहां वे कम्युनिस्ट यूथ लीग के आंदोलन और प्रचार प्रभाग की समिति के प्रमुख के रूप में जुड़े रहे। 1993 में वे औपचारिक रूप से प्रधानमंत्री कुचमा के आर्थिक सलाहकार नियुक्त किए गए। दिसंबर 1993 में उन्होने उद्योगपति और उद्यमियों की यूक्रेनी संघ की स्थापना की और वे इसके उपाध्यक्ष बने। 1994 में वे अपने एक व्यापार सहयोगी पाव्लो लीजारेंको के साथ मिलकर हरोमडा राजनीतिक पार्टी बनाई। जनवरी 1994 में वे यूक्रेन नेशनल एकेडमी ऑफ साइंस लेबॉरेटरी ऑफ शैडो इकोनोमी रिसर्च के प्रमुख बनाए गए जहां उन्होने मार्च 1998 तक यूक्रेन के आर्थिक सुधार संस्थान के निदेशक का दायित्व सँभाला।
## राजनीतिक जीवन
1998 के हारोमड़ा राजनीतिक पार्टी की ओर से संसदीय चुनाव में वे यूक्रेनियन संसद के लिए पहली बार चुने गए, किन्तु पाव्लो लजारेंको के घोटाले उजागर होने के बाद उन्होने मई 1999 में 
गुट और पार्टी दोनों छोड़ दिया। वे ब्यूट की ओर से 2002 और 2006 में पुन: यूक्रेनियन संसद के लिए चुने गए। 4 फ़रवरी 2005 को उन्हे यूक्रेन की सुरक्षा सेवा का पहला नागरिक प्रमुख नियुक्त किया गया।2008 में वे यूलिया ट्य्मोशेंको ब्लॉक और आवर यूक्रेन पीपुल्स सेल्फ डिफेंस ब्लॉक उम्मीदवार बने।2008 में कीव के मेयर चुनाव में 218,600 वोट (कुल मतदान का 19.13%) के साथ वे दूसरे स्थान पर रहे।

4 मार्च 2010 को, सेकेंड ट्यमेशेंको सरकार के पतन के बाद पूर्व प्रधानमंत्री यूलिया ट्य्मोशेंको ने अपने पद से इस्तीफा दे दिया। तत्पश्चात एक नई सरकार के गठन तक के लिए तुर्चिनोव को कार्यवाहक प्रधानमंत्री बनाया गया। 11 मार्च 2010 को यूक्रेन में नई निर्वाचित सरकार का गठन हुआ और माइकोला अजारोव प्रधानमंत्री बनाए गए। 

2012 में वे फादरलैंड संसदीय क्षेत्र से पुन: निर्वाचित हुये। 22 फ़रवरी 2013 को उन्हें संसद का अध्यक्ष चुना गया। 23 फ़रवरी 2014 को यूक्रेन के तात्कालिन राष्ट्रपति विक्टर यानुकोविच के ऊपर महाभियोग लगाए जाने के बाद यूक्रेन की संसद ने तुर्चिनोव को अस्थायी रूप से राष्ट्रपति के कार्यो की जिम्मेदारी सौंप दी। उन्हें विपक्ष की नेता व यूक्रेन की पूर्व प्रधानमंत्री यूलिया तेमोशेंको का विश्वासपात्र माना जाता है।
## अन्य गतिविधियाँ
2004 में उनकी एक किताब "इल्यूशन ऑफ फियर" प्रकाशित हुई। 2005 में उन्होने उसी नाम से उस किताब पर आधारित एक फिल्म की पटकथा लिखी। यह फिल्म यूक्रेन में वर्ष 2008 में प्रदर्शित हुई और इस फिल्म के लिए उन्हें सर्वश्रेष्ठ विदेशी भाषा फिल्म के लिए अकादमी पुरस्कार प्राप्त हुआ।
## व्यक्तिगत जीवन
उसकी पत्नी हना तुर्चिनोवा राष्ट्रीय शैक्षणिक ड्रागोमनोव विश्वविद्यालय में विदेशी भाषा के प्रमुख है। उनके एक पुत्र है, जिनका जन्म 1994 में हुआ।

## सन्दर्भ

## बाहरी कड़ियाँ

*

श्रेणी:युक्रेन के राष्ट्रपति
श्रेणी:1964 में जन्मे लोग
श्रेणी:जीवित लोग
त्शेरिंग तोबगे

**त्शेरिंग तोबगे** एक भूटानी राजनीतिज्ञ हैं, जो जुलाई २०१३ से अगस्त २०१८ भूटान के प्रधानमंत्री रहे थे। भूटान में लोकतांत्रिक व्यस्वस्था की स्थापना के बाद चुने गए, भूटान के दूसरे प्रधानमंत्री हैं। वे मार्च 2008 से अप्रैल 2013 तक नेशनल असेंबली में विपक्षी दल के नेता थे। वह पीपल्स डेमोक्रेटिक पार्टी के नेता भी हैं।

वे पीपल्स डेमोक्रेटिक पार्टी के संस्थापक सदस्य हैं और उन्हें पार्टी को भूटान के सर्वप्रथम राजनीतिक दल के रूप में पंजीकृत कराने का श्रेया दिया जाता है।

## सन्दर्भ

## External links
*शेरिंग तोबगे का ब्लॉग

श्रेणी:1965 में जन्मे लोग
श्रेणी:भूटान के प्रधानमंत्री
श्रेणी:जीवित लोग
बीजू जनता दल

**बीजू जनता दल** (बीजद) () भारतीय राज्य ओडिशा का एक राज्यस्तरीय राजनीतिक दल है जिसका नेतृत्व राज्य के पूर्व मुख्यमंत्री बीजू पटनायक के पुत्र नवीन पटनायक करते हैं जो वर्तमान मुख्यमंत्री हैं। इसकी स्थापना २६ दिसम्बर १९९७ को हुई।

## सन्दर्भ

श्रेणी:भारत के क्षेत्रीय राजनीतिक दल
श्रेणी:ओड़िशा की राजनीति
श्रेणी: भारतीय राजनीति
द महाभारत (नारायण)

***द महाभारत*** आर के नारायण द्वारा रचित पौराणिक कथाओं पर आधारित पुस्तक है। यह महाभारत का आधुनिकीकृत, छोटा और अनुवादित एवं पुनर्लिखित पुस्तक है। इसका प्रथम प्रकाशन हाइनमैन, लंदन में १९७८ में हुआ। पुस्तक का विमोचन हिन्दू पौराणिक कथाओं पर नारायण के किये गये कार्य- *गोड्स, डेमन्स एण्ड अदर्स*, द रामायण की सफलता के परिणामस्वरूप प्रकाशन किया गया।

## सन्दर्भ

श्रेणी:महाभारत